CELEX: 22014D0374
Language: da
Date: 2014-04-09 00:00:00
Title: 2014/374/EU: Den Blandede Landbrugskomités afgørelse nr. 2/2014 af 9. april 2014 om ændring af afgørelse nr. 2/2003 truffet af Den Blandede Landbrugskomité, der er nedsat ved aftalen mellem Det Europæiske Fællesskab og Det Schweiziske Forbund om handel med landbrugsprodukter af 21. oktober 2003 om nedsættelse af arbejdsgrupper og fastlæggelse af disse gruppers ansvarsområder

20.6.2014   
            
            
               DA
            
            
               Den Europæiske Unions Tidende
            
            
               L 180/60
            
         DEN BLANDEDE LANDBRUGSKOMITÉS AFGØRELSE Nr. 2/2014
   af 9. april 2014
   om ændring af afgørelse nr. 2/2003 truffet af Den Blandede Landbrugskomité, der er nedsat ved aftalen mellem Det Europæiske Fællesskab og Det Schweiziske Forbund om handel med landbrugsprodukter af 21. oktober 2003 om nedsættelse af arbejdsgrupper og fastlæggelse af disse gruppers ansvarsområder
   
      (2014/374/EU)
   
   DEN BLANDEDE LANDBRUGSKOMTÉ HAR —
   under henvisning til aftalen mellem Det Europæiske Fællesskab og Det Schweiziske Forbund om handel med landbrugsprodukter, særlig artikel 6, stk. 7, og
   ud fra følgende betragtninger:
   
               (1)
            
            
               Aftalen mellem Det Europæiske Fællesskab og Det Schweiziske Forbund om handel med landbrugsprodukter (i det følgende benævnt »aftalen«) trådte i kraft den 1. juni 2002.
            
         
               (2)
            
            
               Bilag 12 til aftalen omhandler beskyttelse af oprindelsesbetegnelser og geografiske betegnelser for landbrugsprodukter og fødevarer.
            
         
               (3)
            
            
               I henhold til artikel 15, stk. 6, i bilag 12 til aftalen bistår arbejdsgruppen for BOB og BGB Den Blandede Landbrugskomité (i det følgende benævnt »komitéen«), når denne anmoder om det.
            
         
               (4)
            
            
               Landbrugskomitéens afgørelse nr. 2/2003 nedsatte arbejdsgrupperne og fastlagde deres ansvarsområder.
            
         
               (5)
            
            
               Efter vedtagelsen af aftalen om beskyttelse af oprindelsesbetegnelser og geografiske betegnelser for landbrugsprodukter og fødevarer af 1. december 2011, der tilføjer bilag 12 til aftalen, bør komitéens afgørelse nr. 2/2003 ændres, navnlig hvad angår hjemlen i aftalen og ansvarsområdet for arbejdsgruppen for BOB og BGB —
            
         TRUFFET FØLGENDE AFGØRELSE:
   Artikel 1
   Bilaget til Den Blandede Landbrugskomités afgørelse nr. 2/2003 af 21. oktober 2003 om nedsættelse af arbejdsgrupper og fastlæggelse af disse gruppers ansvarsområder affattes for så vidt angår arbejdsgruppen for BOB og BGB således:
   
      
         »Arbejdsgruppen for BOB og BGB
      
      
         Hjemmel i aftalen (bilag 12)
      
      Artikel 15, stk. 6, i bilag 12 om beskyttelse af oprindelsesbetegnelser og geografiske betegnelser for landbrugsprodukter og fødevarer.
      
         Arbejdsgruppens ansvarsområder i henhold til artikel 15
      
      
                  1.
               
               
                  Behandle alle spørgsmål vedrørende bilag 12 og dets gennemførelse.
               
            
                  2.
               
               
                  Med mellemrum undersøge udviklingen i parternes love og administrative bestemmelser på de af bilag 12 omfattede områder.
               
            
                  3.
               
               
                  Især udforme forslag, som forelægges Den Blandede Landbrugskomité med henblik på tilpasning og ajourføring af tillæggene til bilag 12.«
               
            
   Artikel 2
   Denne afgørelse træder i kraft den 1. maj 2014.
   
      Udfærdiget i Bern, den 9. april 2014.
      
         
            For Den Blandede Landbrugskomité
         
         Susana MARAZUELA-AZPIROZ
         
            Formand og leder af Den Europæiske Unions delegation
         
         Jacques CHAVAZ
         
            Leder af den schweiziske delegation
         
         Ioannis VIRVILIS
         
            Komitéens sekretær